рефлукс и рефлуксна болест – как да диагностицираме проблема?
рефлукс и рефлуксна болест – как да диагностицираме проблема. има няколко начина да се подходи. като първа стъпка за диагностициране на проблема, гастроентеролозите подхождат, чрез така наречения тест с протонно-помпени инхибитори (ппи). ппи са златен стандарт за лечение в тази област и ефекта им се изразява в намаляване на синтеза и секрецията на солна киселина (hcl) в стомаха. идеята на този модел е проследяване на ефективността на препарата и проследяване на паралелната промяна в клиничната картина. тестът е добър, но има своите недостатъци: крие опасност от лекарствен метаболизъм, натоварва ензимните системи в черния дроб, понижава нивата на hcl в стомаха, което води като последствие до непълноценното разграждане на белтъците в стомаха и дава предпоставки за развитие на дисбактериоза. също така, като подход в диагностиката, този модел не може да измери тежестта на пораженията и целево засегнатите области. като втора стъпка в диагностиката се използва ендоскопията. тя също така е един доста прецизен, полезен и нужен метод, но в около 50 % от случаите на пациенти с типични оплаквания за гастроезофагеална болест (герб), не се установяват патологичните изменения в хранопровода. това поражда нуждата от предлагането на нова стъпка за диагностициране на проблема. такава стъпка се явява амбулаторната рн метрия, като метод за обективизиране на наличния киселинен рефлукс. амбулаторната рн метрия дава най-подробна картина за анализиране на ситуацията и предприемане на най-добрите мерки за лечение. рн метрията ни дава данни за патологичния киселинен рефлукс при пациенти с типични оплаквания и същевременно липса на ендоскопски промени. методът за анализ ни дава данни за да преценим, дали оплакванията на пациента са свързани или не, с даден патологичен киселинен рефлукс. в допълнение, рн метрията може да ни помогне и в по-добрия избор на медикамент за лечение. тя може да изследва и да ни даде точни данни за нивата на ph в хранопроводa и в стомахa по отделно, след започване на терапията с въпросния медикамент и да ни даде оценка за началото и продължителността на ефекта от приетия медикамент – така се доказва неговата ефективност.